[{"text_idx": "#000002", "text": "2017. aastal sai rahvusraamatukogus tutvuda Alessia Bravo illustratsioonidega, mille eest kunstnik pa\u0308lvis viienda TITi peapreemia. Ta\u0308nu sellele on publikul hea vo\u0303imalus raamatukunstniku loomingut ta\u0308navu la\u0308hemalt uudistada. Tema tehniliselt viimistletud pildid kujutavad endast keerukaid kompositsioone, mis hakkavad la\u0308htetekstiga peenelt kokku ko\u0303lama. Na\u0308itus on lastekirjanduse keskuses avatud kuni detsembri lo\u0303puni."}, {"text_idx": "#000003", "text": "Na\u0308ituse kuraatori Viive Noore so\u0303nul on Alessia Bravo ta\u0308iesti erakordne kunstnik ning on suur o\u0303nn, et triennaal teeb vo\u0303imalikuks selliste meistrite loomingust osasaamise. \u201eTundub uskumatu, et kunstnik on illustreerinud alles kaks raamatut, mis to\u0303estab ja\u0308rjekordselt, et loeb kvaliteet ja mitte kvantiteet. Kui Bravo ei teeks enam u\u0308htegi lasteraamatut, oleks tema ja\u0308lg siiski igaveseks illustratsioonikunsti ajalukku kirja pandud.\u201c O\u0303nneks on tegemist parimas loomeeas illustraatoriga, kes loodetavasti veel kaua seda valdkonda oma loominguga rikastab. \u201eAlessia Bravo pildikeel on a\u0308a\u0308rmiselt mitmekihiline. Hetkel ei oska ma teda vo\u0303rrelda u\u0308hegi teise kunstnikuga, kes suudaks suured pinnad ja uskumatul hulgal huvitavad, vaimukaid, su\u0308mboolseid pisidetaile nii nauditavaks tervikuks kokku siduda.\u201c Bravo to\u0308o\u0308de mitmekihilisus muudab need nauditavaks vanusest ja haridustasemest so\u0303ltumata. \u201eNeid pilte vo\u0303ib vaatama ja\u0308a\u0308dagi, sest avastad u\u0308ha uusi vaimustavaid detaile. Sellist na\u0308itust tuleks kindlasti ku\u0308lastada ja vo\u0303imalusel korduvalt, sest kunstinauding on garanteeritud,\u201c ei ole Noor kiirusega kitsi."}, {"text_idx": "#000004", "text": "Tallinna illustratsioonitriennaal \u201ePildi jo\u0303ud\u201d on rahvusvaheline na\u0308itus, mida iga kolme aasta ja\u0308rel korraldavad Eesti Rahvusraamatukogu, Eesti Kujundusgraafikute Liit ja Eesti Lastekirjanduse Keskus. Algselt ho\u0303lmas triennaal vaid La\u0308a\u0308nemere riike, kuid see on aastatega kasvanud arvestatavaks rahvusvaheliseks na\u0308ituseks, kus saab imetleda maailma eliitillustraatorite loomingut. Ta\u0308navu eksponeeritakse originaalillustratsioone 79 kunstnikult 20 riigist ning esmakordselt astuvad triennaalil u\u0308les illustraatorid Mehhikost, Kanadast ja Hiinast."}]